 Nihi ntụli aka na-akpụdobe nso na steeti Anambra, na iji hụ na ihe niile gara nke ọma, aka na-achị steeti ahụ bụ gọvanọ Willie Obianọ nọrọ nụbọchị Mọọnde wee zute onyeisi ala bụ Muhammad Buharị nAbụja, ebe ha nọrọ wee kpaa ihe ụfọdụ maka ya bụ nhọpụta ga-ewere ọnọdụ nọnwa ọzọ.  Ka ọ na-agwa ndị nta akụkọ okwu oge o zutechara onyeisi ala, gọvanọ Obianọ dụrụ ụlọ ọrụ ahụ na-ahụ maka nhọpta ọkwa ọchịchị nala anyị bụ INEC ka ha hụ na e nweghị ihe igwu ojoro nke ụdị ọbụla na nhọpụta ahụ a ga-eme.Ọ sị na o nweghị mgbe ọbụla ọ bụ ezie na otu pati APGA na-akwado igwu ojoro na nhọpụta ahụ, dịka e siri kọọ, ma sị na nke ahụ bụ asị ọcha ghe anya oghe, na e tinyesigokwa atụmatụ dị iche iche nọrụ iji hụ na nhọpụta ahụ gara siriri werere na nụzọ gheere anya oghe. 